title: Εκτελεστικός κανονισμός (ΕΕ) 2018/553 της Επιτροπής, της 3ης Απριλίου 2018, σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

text:
                  10.4.2018

                  EL

                  Επίσημη Εφημερίδα της Ευρωπαϊκής Ένωσης

                  L 92/1

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/553 ΤΗΣ ΕΠΙΤΡΟΠΉΣ
      της 3ης Απριλίου 2018
      σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
      Εκτιμώντας τα ακόλουθα:

                  (1)

                  Για να εξασφαλιστεί η ομοιόμορφη εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.

                  (2)

                  Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

                  (3)

                  Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.

                  (4)

                  Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.

                  (5)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
      Άρθρο 2
      Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
      Άρθρο 3
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 3 Απριλίου 2018.

               Για την Επιτροπή,

               εξ ονόματος του Προέδρου,

            Stephen QUEST

               Γενικός Διευθυντής

               Γενική Διεύθυνση Φορολογίας και Τελωνειακής Ένωσης

         (1)  ΕΕ L 269 της 10.10.2013, σ. 1.

         (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).

         ΠΑΡΑΡΤΗΜΑ

                     Περιγραφή των εμπορευμάτων

                     Κατάταξη
                     (κωδικός ΣΟ)

                     Αιτιολογία

                     (1)

                     (2)

                     (3)

                     Είδος που αποτελείται από δύο σωλήνες συγκρατημένους με βραχίονες, με συνολικό μήκος περίπου 150 cm και διάμετρο κάθε σωλήνα περίπου 0,8 cm. Οι σωλήνες έχουν συγκολληθεί και είναι κατασκευασμένοι από κράμα αργιλίου.
                     Το είδος είναι σχεδιασμένο για χρήση σε αυτοκίνητα οχήματα για τη μεταφορά του ψυκτικού υγρού από τον κινητήρα στον εναλλάκτη θερμότητας κάτω από τον πίνακα οργάνων του οχήματος.
                     Βλέπε εικόνα (*1).

                     7608 20 20

                     Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας και από το κείμενο των κωδικών ΣΟ 7608 , 7608 20  και 7608 20 20 .
                     Η κατάταξη στον κωδικό ΣΟ 8415 90 00  ως μέρος μηχανών και συσκευών τεχνητού κλίματος, στον κωδικό ΣΟ 8419 90 85  ως άλλο μέρος συσκευών και διατάξεων για την επεξεργασία υλών με μεθόδους που απαιτούν αλλαγή της θερμοκρασίας ή στον κωδικό ΣΟ 8708 91 99  ως μέρος ψυγείων αυτοκινήτων οχημάτων αποκλείεται, επειδή, βάσει των αντικειμενικών χαρακτηριστικών του, το είδος δεν αναγνωρίζεται ως κατάλληλο προς αποκλειστική ή κύρια χρήση με τα εν λόγω είδη (βλέπε σημείωση 2 στοιχείο β) του τμήματος XVI και σημείωση 3 του τμήματος XVII).
                     Ως εκ τούτου, το είδος πρέπει να καταταχθεί στον κωδικό ΣΟ 7608 20 20  ως σωλήνας κάθε είδους από αργίλιο, από κράματα αργιλίου που έχουν συγκολληθεί.

            (*1)  Η εικόνα έχει αποκλειστικά ενημερωτικό σκοπό.


title: Εκτελεστικός κανονισμός (ΕΕ) 2018/991 της Επιτροπής, της 12ης Ιουλίου 2018, για την έγκριση της διάθεσης στην αγορά υδρολύματος λυσοζύμης λευκώματος αυγών όρνιθας ως νέου συστατικού τροφίμων σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου και για την τροποποίηση του εκτελεστικού κανονισμού (ΕΕ) 2017/2470 της Επιτροπής (Κείμενο που παρουσιάζει ενδιαφέρον για τον ΕΟΧ)

text:
               13.7.2018

               EL

               Επίσημη Εφημερίδα της Ευρωπαϊκής Ένωσης

               L 177/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/991 ΤΗΣ ΕΠΙΤΡΟΠΉΣ
   της 12ης Ιουλίου 2018
   για την έγκριση της διάθεσης στην αγορά υδρολύματος λυσοζύμης λευκώματος αυγών όρνιθας ως νέου συστατικού τροφίμων σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου και για την τροποποίηση του εκτελεστικού κανονισμού (ΕΕ) 2017/2470 της Επιτροπής
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, σχετικά με τα νέα τρόφιμα, την τροποποίηση του κανονισμού (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου και την κατάργηση του κανονισμού (ΕΚ) αριθ. 258/97 και του κανονισμού (ΕΚ) αριθ. 1852/2001 της Επιτροπής (1), και ιδίως το άρθρο 12,
   Εκτιμώντας τα ακόλουθα:

               (1)

               Ο κανονισμός (ΕΕ) 2015/2283 προβλέπει ότι μόνο τα νέα τρόφιμα που έχουν εγκριθεί και περιλαμβάνονται στον ενωσιακό κατάλογο μπορούν να διατίθενται στην αγορά της Ένωσης.

               (2)

               Σύμφωνα με το άρθρο 8 του κανονισμού (ΕΕ) 2015/2283, εκδόθηκε ο εκτελεστικός κανονισμός (ΕΕ) 2017/2470 της Επιτροπής (2), ο οποίος θεσπίζει ενωσιακό κατάλογο εγκεκριμένων νέων τροφίμων.

               (3)

               Σύμφωνα με το άρθρο 12 του κανονισμού (ΕΕ) 2015/2283, η Επιτροπή αποφασίζει για την έγκριση και τη διάθεση νέων τροφίμων στην αγορά της Ένωσης και για την επικαιροποίηση του ενωσιακού καταλόγου.

               (4)

               Στις 31 Αυγούστου 2016, η εταιρεία DSM Nutritional Products Ltd., Ηνωμένο Βασίλειο, υπέβαλε αίτηση στην αρμόδια αρχή της Ιρλανδίας για τη διάθεση υδρολύματος λυσοζύμης λευκώματος αυγών όρνιθας στην αγορά της Ένωσης ως νέου τροφίμου κατά την έννοια του άρθρου 1 παράγραφος 2 στοιχείο ε) του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (3). Η αίτηση υποβλήθηκε για τη χρήση υδρολύματος λυσοζύμης λευκώματος αυγών σε συμπληρώματα διατροφής και άλλες κατηγορίες τροφίμων, ιδιαίτερα σε μη αλκοολούχα ποτά.

               (5)

               Σύμφωνα με το άρθρο 35 παράγραφος 1 του κανονισμού (ΕΕ) 2015/2283, οποιαδήποτε αίτηση για τη διάθεση νέων τροφίμων στην αγορά εντός της Ένωσης που υποβάλλεται σε ένα κράτος μέλος σύμφωνα με το άρθρο 4 του κανονισμού (ΕΚ) αριθ. 258/97, και για την οποία δεν έχει ληφθεί τελική απόφαση πριν από την 1η Ιανουαρίου 2018, θεωρείται αίτηση που υποβλήθηκε σύμφωνα με τον κανονισμό (ΕΕ) 2015/2283.

               (6)

               Αν και η αίτηση για τη διάθεση υδρολύματος λυσοζύμης λευκώματος αυγών όρνιθας ως νέου τροφίμου στην αγορά εντός της Ένωσης υποβλήθηκε σε ένα κράτος μέλος σύμφωνα με το άρθρο 4 του κανονισμού (ΕΚ) αριθ. 258/97, η αίτηση πληροί επίσης τις απαιτήσεις που προβλέπονται στον κανονισμό (ΕΕ) 2015/2283.

               (7)

               Στις 12 Μαΐου 2017 η αρμόδια αρχή της Ιρλανδίας εξέδωσε την αρχική της έκθεση αξιολόγησης. Στην εν λόγω έκθεση κατέληγε στο συμπέρασμα ότι το υδρόλυμα λυσοζύμης λευκώματος αυγών όρνιθας πληροί τα κριτήρια χαρακτηρισμού του ως νέου τροφίμου σύμφωνα με το άρθρο 3 παράγραφος 1 του κανονισμού (ΕΚ) αριθ. 258/97.

               (8)

               Στις 31 Μαΐου 2017 η Επιτροπή διαβίβασε την αρχική έκθεση αξιολόγησης στα υπόλοιπα κράτη μέλη. Τα κράτη μέλη διατύπωσαν αιτιολογημένες αντιρρήσεις εντός της περιόδου των 60 ημερών που ορίζεται στο άρθρο 6 παράγραφος 4 πρώτο εδάφιο του κανονισμού (ΕΚ) αριθ. 258/97 όσον αφορά ανεπαρκείς πληροφορίες για τις προβλεπόμενες χρήσεις και την εκτίμηση της έκθεσης, για τα τοξικολογικά δεδομένα, τις προδιαγραφές του προϊόντος και την παραγωγική διαδικασία.

               (9)

               Λόγω των αντιρρήσεων που εξέφρασαν τα άλλα κράτη μέλη, ιδιαίτερα για την ανεπαρκή εκτίμηση της έκθεσης όσον αφορά τη δυνατότητα συνδυασμένης λήψης από όλες τις πιθανές προτεινόμενες χρήσεις, ο αιτών τροποποίησε την αίτηση όσον αφορά τις κατηγορίες τροφίμων περιορίζοντας τη χρήση του νέου τροφίμου μόνο στα συμπληρώματα διατροφής. Οι τροποποιήσεις στις προτεινόμενες χρήσεις του νέου τροφίμου και οι συμπληρωματικές εξηγήσεις από τον αιτούντα καθησύχασαν τις ανησυχίες όσον αφορά τη συμμόρφωση με το άρθρο 7 του κανονισμού (ΕΕ) 2015/2283 και ικανοποίησαν τα κράτη μέλη και την Επιτροπή.

               (10)

               Οι εξηγήσεις αυτές παρέχουν επαρκείς λόγους ώστε να διαπιστωθεί ότι το υδρόλυμα λυσοζύμης λευκώματος αυγών στις προτεινόμενες χρήσεις και τα προτεινόμενα επίπεδα χρήσης όταν χρησιμοποιείται ως συστατικό σε συμπληρώματα διατροφής, συμμορφώνεται με το άρθρο 12 παράγραφος 1 του κανονισμού (ΕΕ) 2015/2283.

               (11)

               Η οδηγία 2002/46/ΕΚ του Ευρωπαϊκού Κοινοβουλίου και του Συμβουλίου (4) ορίζει τις απαιτήσεις για τα συμπληρώματα διατροφής. Η χρήση υδρολύματος λυσοζύμης λευκώματος αυγών όρνιθας θα πρέπει να επιτραπεί με την επιφύλαξη των απαιτήσεων της εν λόγω οδηγίας.

               (12)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Το υδρόλυμα λυσοζύμης λευκώματος αυγών όρνιθας όπως καθορίζεται στο παράρτημα του παρόντος κανονισμού, καταχωρίζεται στον ενωσιακό κατάλογο εγκεκριμένων νέων τροφίμων, όπως προβλέπεται στο άρθρο 8 του κανονισμού (ΕΕ) 2015/2283.
   2.   Η καταχώριση στον ενωσιακό κατάλογο που αναφέρεται στην πρώτη παράγραφο περιλαμβάνει τις προϋποθέσεις χρήσης και τις απαιτήσεις επισήμανσης που καθορίζονται στο παράρτημα του παρόντος κανονισμού.
   3.   Η έγκριση που προβλέπεται στο παρόν άρθρο εφαρμόζεται με την επιφύλαξη των διατάξεων της οδηγίας 2002/46/ΕΚ.
   Άρθρο 2
   Το παράρτημα του εκτελεστικού κανονισμού (ΕΕ) 2017/2470 τροποποιείται σύμφωνα με το παράρτημα του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα μετά τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Ιουλίου 2018.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 327 της 11.12.2015, σ. 1.

      (2)  Εκτελεστικός κανονισμός (ΕΕ) 2017/2470 της Επιτροπής, της 20ής Δεκεμβρίου 2017, για την κατάρτιση ενωσιακού καταλόγου νέων τροφίμων σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου σχετικά με τα νέα τρόφιμα (ΕΕ L 351 της 30.12.2017, σ. 72).

      (3)  Κανονισμός (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (ΕΕ L 43 της 14.2.1997, σ. 1).

      (4)  Οδηγία 2002/46/ΕΚ του Ευρωπαϊκού Κοινοβουλίου και του Συμβουλίου, της 10ης Ιουνίου 2002, για την προσέγγιση των νομοθεσιών των κρατών μελών περί των συμπληρωμάτων διατροφής (ΕΕ L 183 της 12.7.2002, σ. 51).

      ΠΑΡΑΡΤΗΜΑ
      Το παράρτημα του εκτελεστικού κανονισμού (ΕΕ) 2017/2470 τροποποιείται ως εξής:

                  1)

                  Η ακόλουθη καταχώριση προστίθεται στον πίνακα 1 (εγκεκριμένα νέα τρόφιμα) κατ' αλφαβητική σειρά:

                              «Εγκεκριμένο νέο τρόφιμο

                              Προϋποθέσεις υπό τις οποίες μπορεί να χρησιμοποιηθεί το νέο τρόφιμο

                              Επιπρόσθετες ειδικές απαιτήσεις επισήμανσης

                              Άλλες απαιτήσεις

                                 Υδρόλυμα λυσοζύμης λευκώματος αυγών όρνιθας

                                 Συγκεκριμένη κατηγορία τροφίμων

                                 Ανώτατα επίπεδα

                              Η ονομασία του νέου τροφίμου στην επισήμανση των συμπληρωμάτων διατροφής στα οποία περιέχεται είναι “Υδρόλυμα λυσοζύμης λευκώματος αυγών όρνιθας”.»

                              Συμπληρώματα διατροφής, όπως ορίζονται στην οδηγία 2002/46/ΕΚ (1), που προορίζονται για ενήλικο πληθυσμό

                              1 000  mg/ημέρα

                  2)

                  Η ακόλουθη καταχώριση προστίθεται στον πίνακα 2 (Προδιαγραφές) κατ' αλφαβητική σειρά:

                              «Εγκεκριμένο νέο τρόφιμο

                              Προδιαγραφές

                                 Υδρόλυμα λυσοζύμης λευκώματος αυγών όρνιθας

                                 Περιγραφή/Ορισμός:

                              Το υδρόλυμα λυσοζύμης λευκώματος αυγών όρνιθας λαμβάνεται από τη λυσοζύμη λευκώματος αυγών όρνιθας μέσω ενζυμικής διαδικασίας, με χρήση σουμπτιλισίνης από Bacillus licheniformis.
                              Το προϊόν είναι μια λευκή έως υποκίτρινη σκόνη.

                                 Προδιαγραφές:

                              Πρωτεΐνες (TN (*) × 5,30): 80-90 %
                              Τρυπτοφάνη: 5-7 %
                              λόγος Τρυπτοφάνης/LNAA (**): 0,18-0,25
                              Βαθμός υδρόλυσης: 19-25 %
                              Υγρασία: < 5 %
                              Τέφρα: < 10 %
                              Νάτριο: < 6 %

                                 Βαρέα μέταλλα:

                              Αρσενικό: < 1 ppm
                              Μόλυβδος: < 1 ppm
                              Κάδμιο: < 0,5 ppm
                              Υδράργυρος: < 0,1 ppm

                                 Μικροβιολογικά κριτήρια:

                              Συνολικοί αερόβιοι μικροοργανισμοί: < 103 CFU/g
                              Συνολικός συνδυασμένος αριθμός ζυμομυκήτων και ευρωτομυκήτων: < 102 CFU/g
                              Εντεροβακτήρια: < 10 CFU/g

                                 Salmonella spp: Απουσία σε 25 g

                                 Escherichia coli: Απουσία σε 10 g

                                 Χρυσίζων σταφυλόκοκκος (Staphylococcus aureus): Απουσία σε 10 g

                                 Pseudomonas aeruginosa: Απουσία σε 10 g

                                          (*)

                                          TN: ολικό άζωτο

                                          (**)

                                          LNAA: μεγάλα ουδέτερα αμινοξέα»

         (1)  Οδηγία 2002/46/ΕΚ του Ευρωπαϊκού Κοινοβουλίου και του Συμβουλίου, της 10ης Ιουνίου 2002, για την προσέγγιση των νομοθεσιών των κρατών μελών περί των συμπληρωμάτων διατροφής (ΕΕ L 183 της 12.7.2002, σ. 51).


title: Εκτελεστικός κανονισμός (ΕΕ) 2018/1003 της Επιτροπής, της 16ης Ιουλίου 2018, που τροποποιεί τον εκτελεστικό κανονισμό (ΕΕ) 2017/1152 για την αποσαφήνιση και την απλοποίηση της διαδικασίας συσχέτισης, καθώς και για την προσαρμογή της στις αλλαγές του κανονισμού (ΕΕ) 2017/1151 (Κείμενο που παρουσιάζει ενδιαφέρον για τον ΕΟΧ)

text:
               17.7.2018

               EL

               Επίσημη Εφημερίδα της Ευρωπαϊκής Ένωσης

               L 180/16

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1003 ΤΗΣ ΕΠΙΤΡΟΠΉΣ
   της 16ης Ιουλίου 2018
   που τροποποιεί τον εκτελεστικό κανονισμό (ΕΕ) 2017/1152 για την αποσαφήνιση και την απλοποίηση της διαδικασίας συσχέτισης, καθώς και για την προσαρμογή της στις αλλαγές του κανονισμού (ΕΕ) 2017/1151
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου, της 11ης Μαΐου 2011, σχετικά με τα πρότυπα επιδόσεων για τις εκπομπές από τα καινούργια ελαφρά επαγγελματικά οχήματα όσον αφορά τις εκπομπές, στο πλαίσιο της ολοκληρωμένης προσέγγισης της Ένωσης για τη μείωση των εκπομπών CO2 από ελαφρά οχήματα (1), και ιδίως το άρθρο 13 παράγραφος 6 τρίτο εδάφιο,
   Εκτιμώντας τα ακόλουθα:

               (1)

               Με βάση την πείρα που αποκτήθηκε από την εφαρμογή του κανονισμού (ΕΕ) 2017/1151 της Επιτροπής (2) και του εκτελεστικού κανονισμού (ΕΕ) 2017/1152 της Επιτροπής (3), κατέστη προφανές ότι ορισμένα στοιχεία του τελευταίου κανονισμού θα πρέπει να τροποποιηθούν.

               (2)

               Είναι απαραίτητο να συμπληρωθεί η υπάρχουσα μέθοδος για τον καθορισμό των τελικών σημείων της γραμμής παρεμβολής που χρησιμοποιείται για τον υπολογισμό της τιμής εκπομπών CO2 NEDC ενός μεμονωμένου οχήματος. Τα εν λόγω τελικά σημεία, τα οποία αναπαριστώνται από ένα όχημα δοκιμής με τις υψηλότερες τιμές εκπομπών CO2 και ένα όχημα δοκιμής με τις χαμηλότερες τιμές, θα πρέπει να καθοριστούν έτσι ώστε η διαφορά μεταξύ του οχήματος δοκιμής με την υψηλή τιμή και του οχήματος δοκιμής με τη χαμηλή τιμή να είναι τουλάχιστον 5 g CO2/km.

               (3)

               Για να αποφευχθεί το ενδεχόμενο οι τιμές εκπομπών CO2 μεμονωμένων οχημάτων να προσδιορίζονται με βάση γραμμές παρεμβολής που δεν παρέχουν την ελάχιστη διαφορά, είναι σκόπιμο η παρούσα τροποποίηση να αρχίσει να ισχύει χωρίς καθυστέρηση.

               (4)

               Σε περίπτωση που, για τους σκοπούς της έγκρισης τύπου δυνάμει του κανονισμού (ΕΕ) 2017/1151, χρησιμοποιούνται οικογένειες πίνακα αντίστασης κατά την πορεία επί οδού, ο υπολογισμός της τιμής εκπομπών CO2 NEDC ενός μεμονωμένου οχήματος που ανήκει σε ανάλογη οικογένεια θα πρέπει να απλουστευτεί έτσι ώστε οι συντελεστές αντίστασης κατά την πορεία επί οδού που χρησιμοποιούνται για τον υπολογισμό της τιμής CO2 NEDC να προκύπτουν από τους συντελεστές αντίστασης κατά την πορεία επί οδού του μεμονωμένου οχήματος, όπως προσδιορίζεται σύμφωνα με τον κανονισμό (ΕΕ) 2017/1151.

               (5)

               Όσον αφορά τα ημιτελή οχήματα κατηγορίας Ν1, η τροποποίηση του παραρτήματος XII του κανονισμού (ΕΕ) 2017/1151 θα πρέπει να ληφθεί υπόψη για τον προσδιορισμό των συντελεστών αντίστασης κατά την πορεία επί οδού που χρησιμοποιούνται ως δεδομένα εισόδου για το εργαλείο συσχέτισης.

               (6)

               Για να διασφαλίζεται η αξιοπιστία των δεδομένων εξόδου της συσχέτισης, είναι σκόπιμο να προστεθεί ο αριθμός των κυλίνδρων ως ένα εκ των δεδομένων εισόδου που πρέπει να παρέχονται για το εργαλείο συσχέτισης.

               (7)

               Επίσης, θα πρέπει να αξιοποιηθεί η ευκαιρία ώστε να διορθωθούν ορισμένα σφάλματα διατύπωσης στο κείμενο.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την αλλαγή του κλίματος,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του εκτελεστικού κανονισμού (ΕΕ) 2017/1152 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Ιουλίου 2018.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 145 της 31.5.2011, σ. 1.

      (2)  Κανονισμός (ΕΕ) 2017/1151 της Επιτροπής, της 1ης Ιουνίου 2017, για τη συμπλήρωση του κανονισμού (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και σχετικά με την πρόσβαση σε πληροφορίες επισκευής και συντήρησης οχημάτων, για την τροποποίηση της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου, του κανονισμού (ΕΚ) αριθ. 692/2008 της Επιτροπής και του κανονισμού (ΕΕ) αριθ. 1230/2012 της Επιτροπής και για την κατάργηση του κανονισμού (ΕΚ) αριθ. 692/2008 της Επιτροπής (ΕΕ L 175 της 7.7.2017, σ. 1).

      (3)  Εκτελεστικός κανονισμός (ΕΕ) 2017/1152 της Επιτροπής, της 2ας Ιουνίου 2017, για την ανάπτυξη μεθοδολογίας προσδιορισμού των παραμέτρων συσχέτισης που απαιτούνται για να αποτυπωθεί η αλλαγή στην κανονιστική διαδικασία δοκιμών ελαφρών επαγγελματικών οχημάτων και για την τροποποίηση του εκτελεστικού κανονισμού (ΕΕ) αριθ. 293/2012 (ΕΕ L 175 της 7.7.2017, σ. 644).

      ΠΑΡΑΡΤΗΜΑ
      Το παράρτημα I τροποποιείται ως εξής:

                  1)

                  το σημείο 2.3.8.1 αντικαθίσταται από το ακόλουθο κείμενο:
                  «2.3.8.1.   Στην περίπτωση φορτίων αντίστασης κατά την πορεία επί οδού WLTP που προσδιορίζονται σύμφωνα με τα σημεία 1-4 και 6 του υποπαραρτήματος 4 του παραρτήματος XXI του κανονισμού (ΕΕ) 2017/1151
                  Οι συντελεστές αντίστασης κατά την πορεία επί οδού NEDC για πλήρη οχήματα κατηγορίας N1 υπολογίζονται σύμφωνα με τους μαθηματικούς τύπους που αναφέρονται στο σημείο 2.3.8.1.1 (για όχημα κατηγορίας H) και στο σημείο 2.3.8.1.2 (για όχημα κατηγορίας L) και σύμφωνα με τα ακόλουθα σημεία α) και β).
                  Εκτός αν ορίζεται διαφορετικά, οι μαθηματικοί τύποι ισχύουν τόσο για προσομοιώσεις όσο και για πραγματικές δοκιμές οχήματος.
                  Η αρχή έγκρισης τύπου ή, κατά περίπτωση, η τεχνική υπηρεσία ελέγχει αν η λύση της αεροσήραγγας που αναφέρεται στην παράγραφο 3.2.3.2.2.3 του υποπαραρτήματος 7 του παραρτήματος XXI του κανονισμού (ΕΕ) 2017/1151 προσφέρεται για τον ακριβή προσδιορισμό των τιμών του Δ (Cd × Af). Εάν δεν προσφέρεται η λύση της αεροσήραγγας, η υψηλότερη τιμή αεροδυναμικής οπισθέλκουσας εφαρμόζεται για όλα τα οχήματα της οικογένειας.

                              α)

                              Οι συντελεστές αντίστασης κατά την πορεία επί οδού WLTP και οι τιμές της μάζας δοκιμής που αναφέρονται στους εν λόγω μαθηματικούς τύπους προκύπτουν από όχημα κατηγορίας H και L, όπως ορίζεται για την οικογένεια παρεμβολής σύμφωνα με τον κανονισμό (ΕΕ) 2017/1151.

                              β)

                              Κατά παρέκκλιση από το στοιχείο α), όταν η ζήτηση ενέργειας του κύκλου του οχήματος WLTP κατηγορίας H και/ή L, όπως ορίζεται σύμφωνα με την παράγραφο 5 του υποπαραρτήματος 7 του παραρτήματος XXI του κανονισμού (ΕΕ) 2017/1151, δεν έχει ως αποτέλεσμα την υψηλότερη ή, αντίστοιχα, τη χαμηλότερη ζήτηση ενέργειας του κύκλου για το όχημα NEDC κατηγορίας H και/ή L, οι συντελεστές αντίστασης κατά την πορεία επί οδού NEDC καθορίζονται σύμφωνα με ένα από τα ακόλουθα:

                                          i)

                                          με βάση το μεμονωμένο όχημα της οικογένειας παρεμβολής με την υψηλότερη ή, αντίστοιχα, τη χαμηλότερη ζήτηση ενέργειας του κύκλου NEDC·

                                          ii)

                                          με βάση τον συνδυασμό των υψηλότερων, ή αντίστοιχα, των χαμηλότερων τιμών για καθένα από τα συναφή χαρακτηριστικά αντίστασης κατά την πορεία επί οδού, δηλαδή την αεροδυναμική οπισθέλκουσα, την αντίσταση κύλισης και τη μάζα, που λαμβάνεται από κάθε μεμονωμένο όχημα της οικογένειας παρεμβολής.

                                    Η επιλογή μεταξύ των διαδικασιών που ορίζονται στα σημεία i) ή ii) πραγματοποιείται από τον κατασκευαστή.

                        Το στοιχείο β) ισχύει για νέες εγκρίσεις τύπου όσον αφορά τις εκπομπές οι οποίες χορηγούνται από την 1η Ιανουαρίου 2019 ή από προγενέστερη ημερομηνία αν το ζητήσει ο κατασκευαστής.»·

                  2)

                  στο σημείο 2.3.8.1.1 παρεμβάλλεται το ακόλουθο πρώτο εδάφιο:
                  «Όταν αυτή η διαδικασία υπολογισμού χρησιμοποιείται για μεμονωμένο όχημα σύμφωνα με το σημείο 4.2.1.4.2, χρησιμοποιούνται τα φορτία αντίστασης κατά την πορεία επί οδού WLTP και η μάζα δοκιμής που αντιστοιχεί σε μεμονωμένο όχημα NEDC, αφαιρώντας την επίδραση του προαιρετικού εξοπλισμού.»

                  3)

                  το τελευταίο εδάφιο του σημείου 2.3.8.1.1 στοιχείο γ) αντικαθίσταται από το ακόλουθο κείμενο:
                  «Όπου ο συντελεστής F*2w,H είναι ο συντελεστής αντίστασης κατά την πορεία επί οδού F2 που προσδιορίζεται για τη δοκιμή WLTP οχήματος κατηγορίας H από τον οποίο έχει αφαιρεθεί η επίδραση όλου του προαιρετικού εξοπλισμού.»·

                  4)

                  το τελευταίο εδάφιο του σημείου 2.3.8.1.2 στοιχείο γ) αντικαθίσταται από το ακόλουθο κείμενο:
                  «Όπου ο συντελεστής F*2w,L είναι ο συντελεστής αντίστασης κατά την πορεία επί οδού F2 που προσδιορίζεται για τη δοκιμή WLTP οχήματος κατηγορίας L από τον οποίο έχει αφαιρεθεί η επίδραση όλου του προαιρετικού εξοπλισμού.»

                  5)

                  στο σημείο 2.3.8.2.1, το στοιχείο β) αντικαθίσταται από το ακόλουθο κείμενο:
                  «β)   Συντελεστές αντίστασης κατά την πορεία επί οδού NEDC όπου δεν χρησιμοποιούνται οι πινακοποιημένες τιμές NEDC
                  Στην περίπτωση οχημάτων που έχουν σχεδιαστεί για μέγιστη τεχνικώς αποδεκτή μάζα έμφορτου οχήματος ίση ή μεγαλύτερη από 3 000 kg, οι συντελεστές αντίστασης κατά την πορεία επί οδού NEDC μπορούν, κατόπιν αιτήματος του κατασκευαστή, να προσδιοριστούν σύμφωνα με το σημείο 2.3.8.1.»·

                  6)

                  το σημείο 2.3.8.2.2 αντικαθίσταται από το ακόλουθο κείμενο:
                  «2.3.8.2.2.   Προσδιορισμός των φορτίων αντίστασης κατά την πορεία επί οδού για ημιτελή οχήματα κατηγορίας N1 σύμφωνα με το σημείο 2.2 του παραρτήματος XII του κανονισμού (ΕΕ) 2017/1151
                  Στην περίπτωση ημιτελούς οχήματος κατηγορίας Ν1 όπου τα φορτία αντίστασης κατά την πορεία επί οδού του αντιπροσωπευτικού οχήματος έχουν υπολογιστεί σύμφωνα με την παράγραφο 2.2 του παραρτήματος XII και με την παράγραφο 5.1 του υποπαραρτήματος 4 του παραρτήματος XXI του κανονισμού (ΕΕ) αριθ. 2017/1151, το φορτίο αντίστασης κατά την πορεία επί οδού NEDC που χρησιμοποιείται ως δεδομένο εισόδου για τις προσομοιώσεις με το εργαλείο συσχέτισης προσδιορίζεται ως εξής:

                        Όπου

                                 F
                                 0

                                    n,R
                                 , F
                                 1

                                    n,R
                                 , F
                                 2

                                    n,R

                              είναι οι συντελεστές αντίστασης κατά την πορεία επί οδού NEDC για το αντιπροσωπευτικό όχημα·

                                 T
                                 0

                                    n,R
                                 , T
                                 2

                                    n,R

                              είναι οι συντελεστές δυναμομετρικής εξέδρας NEDC για το αντιπροσωπευτικό όχημα που προσδιορίζονται σύμφωνα με τον πίνακα 3 του παραρτήματος 4α του κανονισμού ΟΕΕ/ΗΕ αριθ. 83·

                                 AW,L/H
                                 , BW,L/H
                                 , CW,L/H

                              είναι οι συντελεστές δυναμομετρικής εξέδρας για το όχημα που χρησιμοποιείται για την ετοιμασία της δυναμομετρικής εξέδρας σύμφωνα με τα σημεία 7 και 8 του υποπαραρτήματος 4 του παραρτήματος XXI του κανονισμού (ΕΕ) 2017/1151.

                        Στην περίπτωση πραγματικής δοκιμής οχήματος, η δοκιμή διενεργείται με τους συντελεστές δυναμομετρικής εξέδρας NEDC για όχημα κατηγορίας R που προσδιορίζονται σύμφωνα με τον πίνακα 3 του παραρτήματος 4α του κανονισμού ΟΕΕ/ΗΕ αριθ. 83.»·

                  7)

                  προστίθεται το ακόλουθο σημείο 2.3.8.3 στοιχείο α):
                  «2.3.8.3. α)   Επεκτάσεις των εγκρίσεων εκπομπών που χορηγούνται σύμφωνα με τον κανονισμό (ΕΕ) 2017/1151
                  Όταν μια έγκριση εκπομπών επεκτείνεται σύμφωνα με τον κανονισμό (ΕΕ) 2017/1151 λόγω της προσθήκης νέων οχημάτων στην οικογένεια παρεμβολής CO2 με εκπομπές CO2 NEDC υψηλότερες από εκείνες οχήματος κατηγορίας H ή χαμηλότερες από εκείνες οχήματος κατηγορίας L, ισχύουν τα ακόλουθα για τους σκοπούς της συσχέτισης:

                              α)

                              Όταν η διαφορά μεταξύ οχήματος NEDC κατηγορίας H και κατηγορίας L της οικογένειας παρεμβολής είναι ίση ή μεγαλύτερη των 5 g CO2/km, η γραμμή παρεμβολής NEDC που έχει οριστεί για την εν λόγω οικογένεια μπορεί να επεκταθεί, υπό την προϋπόθεση ότι οι εκπομπές CO2 NEDC που ορίζονται σύμφωνα με το σημείο 3 με βάση τα δεδομένα εισόδου που λήφθηκαν από το όχημα δοκιμής WLTP που αναφέρεται στο σημείο 3.1.1 του παραρτήματος I του κανονισμού (ΕΕ) 2017/1151 είναι ίσες ή κατώτερες των εκπομπών CO2 που καθορίζονται βάσει της γραμμής παρεμβολής NEDC·

                              β)

                              Όταν η διαφορά μεταξύ οχήματος NEDC κατηγορίας H και κατηγορίας L είναι μικρότερη από 5 g CO2/km, η γραμμή παρεμβολής δεν μπορεί να επεκταθεί.

                        Στην περίπτωση α), οι εκπομπές αναφοράς CO2 καθορίζονται χωρίς την επιλογή που αναφέρεται στα σημεία 3.1.1.2 και 3.2.6.
                  Στην περίπτωση β) ή στην περίπτωση που οι εκπομπές αναφοράς CO2 που αναφέρονται στο στοιχείο α) είναι υψηλότερες από τη γραμμή παρεμβολής, το όχημα NEDC κατηγορίας H και L καθορίζεται σύμφωνα με τα σημεία 2 και 3 του παρόντος παραρτήματος.
                  Το στοιχείο α) ισχύει όσον αφορά νέες παρατάσεις για νέους τύπους οι οποίες χορηγούνται από την 1η Ιανουαρίου 2019 ή από προγενέστερη ημερομηνία αν το ζητήσει ο κατασκευαστής.»

                  8)

                  Ο πίνακας 1 του σημείου 2.4 τροποποιείται ως εξής:

                              α)

                              στην καταχώριση 66 το κείμενο στην πρώτη στήλη αντικαθίσταται από το ακόλουθο κείμενο:
                              «Αναγνωριστικός αριθμός οικογένειας παρεμβολής»

                              β)

                              προστίθεται η ακόλουθη καταχώριση 68:

                                          «68

                                          Αριθμός κυλίνδρων

                                          —

                                          Δήλωση κατασκευαστή

                                             Αριθμός (Θα παρασχεθεί το αργότερο από την 1η Ιανουαρίου 2019)»

                  9)

                  στο σημείο 3.1.1.1 στοιχείο γ), το σημείο i) αντικαθίσταται από το ακόλουθο κείμενο:

                              «i)

                              τον αναγνωριστικό αριθμό οικογένειας παρεμβολής»

                  10)

                  στο σημείο 3.1.4 το πρώτο εδάφιο αντικαθίσταται από το ακόλουθο κείμενο:
                  «Στην περίπτωση ημιτελών οχημάτων κατηγορίας Ν1, η δοκιμή προσομοίωσης NEDC του αντιπροσωπευτικού οχήματος (όχημα RMSV) διενεργείται με τη χρήση του εργαλείου συσχέτισης και των συναφών δεδομένων εισόδου που καταχωρίζονται στον πίνακα δεδομένων που αναφέρεται στο σημείο 2.4 σε σχέση με το όχημα κατηγορίας H ή L, ενώ η ζήτηση ενέργειας του κύκλου βρίσκεται πλησιέστερα στην τιμή που ορίζεται για το αντιπροσωπευτικό όχημα σύμφωνα με το σημείο 4.2.1.5».

                  11)

                  στο σημείο 3.3.1. ο ορισμός που δίνεται στην τελευταία παράγραφο αντικαθίσταται από το ακόλουθο κείμενο:

                              «CO2,AF,H

                              είναι ο συντελεστής προσαρμογής για το όχημα κατηγορίας H που υπολογίζεται με βάση τον λόγο της τιμής CO2 NEDC που προσδιορίζεται σύμφωνα με το σημείο 3.2 προς τα αποτελέσματα της δοκιμής NEDC μέσω προσομοίωσης με το εργαλείο συσχέτισης που αναφέρεται στο σημείο 3.1.2 ή, κατά περίπτωση, το αποτέλεσμα της πραγματικής μέτρησης».

                  12)

                  στο σημείο 3.3.2. ο ορισμός που δίνεται στην τελευταία παράγραφο αντικαθίσταται από το ακόλουθο κείμενο:

                              «CO2,AF,L

                              είναι ο συντελεστής προσαρμογής για το όχημα κατηγορίας L που υπολογίζεται με βάση τον λόγο της τιμής CO2 NEDC που προσδιορίζεται σύμφωνα με το σημείο 3.2 προς τα αποτελέσματα της δοκιμής NEDC μέσω προσομοίωσης με το εργαλείο συσχέτισης που αναφέρεται στο σημείο 3.1.3 ή, κατά περίπτωση, το αποτέλεσμα της πραγματικής μέτρησης».

                  13)

                  στο σημείο 3.3.3. ο ορισμός που δίνεται στην τελευταία παράγραφο αντικαθίσταται από το ακόλουθο κείμενο:

                              «CO2,AF,R

                              είναι ο συντελεστής προσαρμογής για το όχημα κατηγορίας RMSV που υπολογίζεται με βάση τον λόγο της τιμής CO2 NEDC που προσδιορίζεται σύμφωνα με το σημείο 3.2 προς τα αποτελέσματα της δοκιμής NEDC μέσω προσομοίωσης με το εργαλείο συσχέτισης που αναφέρεται στο σημείο 3.1.3 ή, κατά περίπτωση, το αποτέλεσμα της πραγματικής μέτρησης».

                  14)

                  το σημείο 4.2.1.4 αντικαθίσταται από το ακόλουθο κείμενο:
                  «4.2.1.4.   Υπολογισμός του φορτίου αντίστασης κατά την πορεία επί οδού για μεμονωμένο όχημα που ανήκει σε οικογένεια παρεμβολής WLTP
                  4.2.1.4.1.   Συντελεστές αντίστασης κατά την πορεία επί οδού που προκύπτουν από το όχημα NEDC κατηγορίας H και L
                  Οι συντελεστές αντίστασης κατά την πορεία επί οδού F0,n, F1,n και F2,n για οχήματα κατηγορίας H και L που προσδιορίζονται σύμφωνα με το σημείο 2.3.8 αναφέρονται ως F0n,H, F1n,H και F2n,H και F0n,L, F1n,L και F2n,L αντίστοιχα.
                  Οι συντελεστές αντίστασης κατά την πορεία επί οδού f0n,ind, f1n,ind και f2n,ind για μεμονωμένο όχημα υπολογίζονται σύμφωνα με τον ακόλουθο τύπο:

                     Μαθηματικός τύπος 1α)

                  Για τις νέες εγκρίσεις τύπου όσον αφορά τις εκπομπές οι οποίες χορηγούνται από την 1η Ιανουαρίου 2019 ή πριν από την ημερομηνία αυτή, αν το ζητήσει ο κατασκευαστής, οι συντελεστές αντίστασης κατά την πορεία επί οδού υπολογίζονται σύμφωνα με τον ακόλουθο τύπο:

                     Μαθηματικός τύπος 1β)

                  Ή, εάν (TMn,H · RRn,H – TMn,L · RRn,L) = 0, or, ή, όπου ισχύει, (RMn,H · RRn,H – RMn,L · RRn,L) = 0, εφαρμόζεται ο μαθηματικός τύπος 2:

                     Μαθηματικός τύπος 2

                  f0n,ind = F0n,H – ΔF0n

                  f1n,ind = F1n,H

                  ή, εάν Δ[Cd · Af]LH,n = 0, εφαρμόζεται ο μαθηματικός τύπος 3:

                     Μαθηματικός τύπος 3

                  f2n,ind = F2n,H – ΔF2n

                     όπου,

                              ΔF0,n = F0n,H – F0n,L

                              ΔF2,n = F2n,H – F2n,L

                        4.2.1.4.2.   Συντελεστές αντίστασης κατά την πορεία επί οδού που προκύπτουν από συντελεστές αντίστασης κατά την πορεία επί οδού WLTP μεμονωμένων οχημάτων
                  Από την 1η Ιανουαρίου 2019 για τις νέες εγκρίσεις τύπου και από την 1η Ιανουαρίου 2020 για όλα τα νέα οχήματα που τίθενται σε λειτουργία ή πριν από την ημερομηνία αυτή, αν το ζητήσει ο κατασκευαστής, τα φορτία αντίστασης κατά την πορεία επί οδού NEDC ενός μεμονωμένου οχήματος προκύπτουν από τους συντελεστές αντίστασης κατά την πορεία επί οδού WLTP του εν λόγω οχήματος σε οποιαδήποτε από τις ακόλουθες περιπτώσεις:

                              α)

                              αν η τιμή των εκπομπών CO2, η ζήτηση ενέργειας του κύκλου ή οποιοσδήποτε από τους συντελεστές αντίστασης κατά την πορεία επί οδού f0, f1 ή f2 που υπολογίζονται σύμφωνα με το σημείο 4.2.1.4.1. πρέπει να παρεκταθεί από όχημα NEDC κατηγορίας H ή L·

                              β)

                              αν οι συντελεστές αντίστασης κατά την πορεία επί οδού για όχημα NEDC κατηγορίας H και L προκύπτουν από διαφορετικές οικογένειες φορτίων αντίστασης κατά την πορεία επί οδού·

                              γ)

                              αν το μεμονωμένο όχημα ανήκει σε οικογένεια φορτίων αντίστασης κατά την πορεία επί οδού η οποία διαφέρει από την οικογένεια φορτίων αντίστασης κατά την πορεία επί οδού οχήματος NEDC κατηγορίας H και/ή L·

                              δ)

                              αν το μεμονωμένο όχημα ανήκει σε οικογένεια του πίνακα φορτίων αντίστασης κατά την πορεία επί οδού.

                        Οι συντελεστές αντίστασης κατά την πορεία επί οδού NEDC, στις περιπτώσεις α) έως δ), υπολογίζονται με βάση τον μαθηματικό τύπο που παρατίθεται στο σημείο 2.3.8.1.1, όπου οι αναφορές σε όχημα κατηγορίας H θεωρούνται ως αναφορές στο μεμονωμένο όχημα.
                  Στην περίπτωση α), παρέκταση του CO2 επιτρέπεται να πραγματοποιείται μόνο εάν η διαφορά μεταξύ οχήματος NEDC κατηγορίας H και L είναι ίση ή μεγαλύτερη των 5 g CO2/km. Η γραμμή παρεμβολής μπορεί στην περίπτωση αυτή να παρεκτείνεται το ανώτερο κατά 3g CO2/km πάνω από τις εκπομπές CO2 του οχήματος κατηγορίας H, ή κάτω από εκείνες του οχήματος κατηγορίας L. Αν η παρέκταση υπερβαίνει τα 3 g CO2/km ή η διαφορά μεταξύ οχήματος NEDC κατηγορίας H και L είναι μικρότερη από 5 g CO2/km, ο κατασκευαστής καθορίζει νέα γραμμή παρεμβολής για την εν λόγω οικογένεια, σύμφωνα με τα σημεία 2 και 3 του παρόντος παραρτήματος».

                  15)

                  το σημείο 4.2.1.6 απαλείφεται.


title: Εκτελεστικός κανονισμός (ΕΕ) 2018/1209 της Επιτροπής, της 27ης Αυγούστου 2018, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
                  30.8.2018

                  EL

                  Επίσημη Εφημερίδα της Ευρωπαϊκής Ένωσης

                  L 220/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1209 ΤΗΣ ΕΠΙΤΡΟΠΉΣ
         της 27ης Αυγούστου 2018
         σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
         Εκτιμώντας τα ακόλουθα:

                     (1)

                     Για να εξασφαλιστεί η ομοιόμορφη εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.

                     (2)

                     Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

                     (3)

                     Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.

                     (4)

                     Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.

                     (5)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα.

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.

            Άρθρο 2
            Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.

            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 27 Αυγούστου 2018.

                  Για την Επιτροπή,

                  εξ ονόματος του Προέδρου,

               Stephen QUEST

                  Γενικός Διευθυντής

                  Γενική Διεύθυνση Φορολογίας και Τελωνειακής Ένωσης

            (1)  ΕΕ L 269 της 10.10.2013, σ. 1.

            (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).

            ΠΑΡΑΡΤΗΜΑ

                        Περιγραφή των εμπορευμάτων

                        Κατάταξη
                        (κωδικός ΣΟ)

                        Αιτιολογία

                        (1)

                        (2)

                        (3)

                        Υπόδημα (αποκαλούμενο «υπόδημα χορού») το οποίο καλύπτει το άκρο του ποδιού ή το πέλμα αλλά όχι την κνήμη, είναι δε ανοικτό στο φόντι (μέρος του πάνω δέρματος).
                        Το υπόδημα είναι κατασκευασμένο από ένα τεμάχιο υφαντικής ύλης ραμμένο στο πέλμα και στη φτέρνα και είναι εφοδιασμένο με υφασμάτινη επένδυση. Δύο δερμάτινα τεμάχια, επί του εξωτερικού πέλματος είναι ραμμένα το ένα στην καμάρα του πέλματος και το άλλο στη φτέρνα.
                        Το εμπρόσθιο, υφασμάτινο τμήμα του εξωτερικού πέλματος σχηματίζει πτυχώσεις που δημιουργούν το στρογγυλό σχήμα για τα δάχτυλα.
                        Το υφασμάτινο τμήμα του εξωτερικού πέλματος μεταξύ των δύο δερμάτινων τεμαχίων σχηματίζει πτυχώσεις και ελαστικοποιείται μέσω ελαστικής ταινίας ραμμένης στο εσωτερικό του υποδήματος. Αυτή η ταινία χρησιμεύει για τη σύσφιξη του εξωτερικού πέλματος από τα δάχτυλα ως τη φτέρνα κατά τη διάρκεια του χορού.
                        Το υπόδημα διαθέτει δύο τεμάχια κυψελοειδούς αφρού που καλύπτονται από υφαντική ύλη, ραμμένα εσωτερικά, επάνω από τα δερμάτινα τεμάχια, ελαφρώς μεγαλύτερα από αυτά, όμως μικρότερα από το εξωτερικό πέλμα, τα οποία έρχονται σε επαφή με το έδαφος κατά τη χρήση του υποδήματος.
                        Το άνοιγμα του υποδήματος σφίγγεται με ελαστικό κορδόνι.
                        Δύο ελαστικές ταινίες προσαρμόζονται στο τεταρτημόριο (πίσω μέρος) του υποδήματος προς συγκράτησή του στο πόδι.
                        Κατά τη χρήση του υποδήματος (κατά την επαφή με το έδαφος), το τμήμα του υποδήματος που δεν καλύπτει τις πλευρές και το άνω μέρος του ποδιού και το οποίο έρχεται σε επαφή με το έδαφος, αποτελείται περίπου από 33 % δέρμα και από 67 % υφαντική ύλη.
                        Βλ. εικόνες (*1)

                        6405 20 99

                        Η κατάταξη διέπεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας, τη σημείωση 4 του κεφαλαίου 64, καθώς και το κείμενο των κωδικών ΣΟ 6405 , 6405 20  και 6405 20 99 .
                        Το είδος δεν εξαιρείται από το Κεφάλαιο 64, δυνάμει της Σημείωσης 1 β) του Κεφαλαίου 64, δεδομένου ότι μέρη του εξωτερικού πέλματός του είναι ραμμένα επάνω σε αυτό. Επιπλέον, στο εμπρόσθιο τμήμα με τις πτυχώσεις δημιουργείται ένα σχετικά σκληρό στρογγυλό εξωτερικό πέλμα για τα δάχτυλα.
                        Καθώς το υλικό του πάνω μέρους αποτελεί επίσης μέρος του εξωτερικού πέλματος, προκειμένου να προσδιοριστεί ο διαχωρισμός μεταξύ του πάνω μέρους και του εξωτερικού πέλματος, το εξωτερικό πέλμα θεωρείται ως το μέρος του υποδήματος που δεν καλύπτει τις πλευρές και το άνω μέρος του ποδιού [βλέπε επίσης τον καθορισμό του άνω μέρους στις Επεξηγηματικές Σημειώσεις του Εναρμονισμένου Συστήματος (ΕΣΕΣ), Κεφάλαιο 64, Γενικές παρατηρήσεις, (Δ)].
                        Η συστατική ύλη του εξωτερικού πέλματος είναι η υφαντική ύλη, δεδομένου ότι έχει την πιο μεγάλη επιφάνεια επαφής με το έδαφος κατά τη χρήση του υποδήματος (το υπόδημα φοριέται ενώ στεκόμαστε στο έδαφος), κατά την έννοια της σημείωσης 4 του κεφαλαίου 64 [βλέπε επίσης τις ΕΣΕΣ στο κεφάλαιο 64, Γενικές παρατηρήσεις, (Γ)].
                        Το είδος πρέπει, επομένως, να καταταχθεί στον κωδικό ΣΟ 6405 20 99  ως «άλλο υπόδημα με το πάνω μέρος και τα εξωτερικά πέλματα από υφαντικές ύλες».

               (*1)  Οι εικόνες έχουν αποκλειστικά ενημερωτικό σκοπό.


title: Εκτελεστικός κανονισμός (ΕΕ) 2018/1217 της Επιτροπής, της 6ης Σεπτεμβρίου 2018, για την τροποποίηση του εκτελεστικού κανονισμού (ΕΕ) 2016/2080 όσον αφορά την ημερομηνία εισόδου στο απόθεμα του αποκορυφωμένου γάλακτος σε σκόνη που πωλείται μέσω διαγωνισμού

text:
                  7.9.2018

                  EL

                  Επίσημη Εφημερίδα της Ευρωπαϊκής Ένωσης

                  L 226/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1217 ΤΗΣ ΕΠΙΤΡΟΠΉΣ
         της 6ης Σεπτεμβρίου 2018
         για την τροποποίηση του εκτελεστικού κανονισμού (ΕΕ) 2016/2080 όσον αφορά την ημερομηνία εισόδου στο απόθεμα του αποκορυφωμένου γάλακτος σε σκόνη που πωλείται μέσω διαγωνισμού
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
         Έχοντας υπόψη τον εκτελεστικό κανονισμό (ΕΕ) 2016/1240 της Επιτροπής, της 18ης Μαΐου 2016, για τη θέσπιση κανόνων εφαρμογής του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τη δημόσια παρέμβαση και την ενίσχυση για ιδιωτική αποθεματοποίηση (2), και ιδίως το άρθρο 28,
         Εκτιμώντας τα ακόλουθα:

                     (1)

                     Προκειμένου να καθοριστούν οι ποσότητες του αποκορυφωμένου γάλακτος σε σκόνη που καλύπτονται από τον διαγωνισμό ο οποίος προκηρύχθηκε με τον εκτελεστικό κανονισμό (ΕΕ) 2016/2080 της Επιτροπής (3), το άρθρο 1 του εν λόγω κανονισμού προβλέπει προθεσμία για τη δημόσια αποθεματοποίηση αποκορυφωμένου γάλακτος σε σκόνη.

                     (2)

                     Λαμβανομένης υπόψη της τρέχουσας κατάστασης στην αγορά γάλακτος και γαλακτοκομικών προϊόντων, όσον αφορά την ανάκαμψη των τιμών και το υψηλό επίπεδο των αποθεμάτων παρέμβασης, είναι σκόπιμο να διατεθεί προς πώληση πρόσθετη ποσότητα αποκορυφωμένου γάλακτος σε σκόνη, με αλλαγή της ημερομηνίας εισόδου στο απόθεμα.

                     (3)

                     Επομένως, ο εκτελεστικός κανονισμός (ΕΕ) 2016/2080 θα πρέπει να τροποποιηθεί αναλόγως.

                     (4)

                     Για να καταστεί το αποκορυφωμένο γάλα σε σκόνη διαθέσιμο προς πώληση χωρίς καθυστέρηση, ο παρών κανονισμός θα πρέπει να τεθεί σε ισχύ την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

                     (5)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Στο άρθρο 1 του εκτελεστικού κανονισμού (ΕΕ) 2016/2080, η ημερομηνία «1η Ιουνίου 2016» αντικαθίσταται από την ημερομηνία «1η Ιουλίου 2016».

            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 6 Σεπτεμβρίου 2018.

                  Για την Επιτροπή,

                  εξ ονόματος του Προέδρου,

               Phil HOGAN

                  Μέλος της Επιτροπής

            (1)  ΕΕ L 347 της 20.12.2013, σ. 671.

            (2)  ΕΕ L 206 της 30.7.2016, σ. 71.

            (3)  Εκτελεστικός κανονισμός (ΕΕ) 2016/2080 της Επιτροπής, της 25ης Νοεμβρίου 2016, για την προκήρυξη διαγωνισμού πώλησης αποκορυφωμένου γάλακτος σε σκόνη (ΕΕ L 321 της 29.11.2016, σ. 45).


title: Εκτελεστικός κανονισμός (ΕΕ) 2018/1218 της Επιτροπής, της 6ης Σεπτεμβρίου 2018, για την τροποποίηση του κανονισμού (ΕΚ) αριθ. 1210/2003 του Συμβουλίου σχετικά με ορισμένους ειδικούς περιορισμούς στις οικονομικές και χρηματοδοτικές σχέσεις με το Ιράκ

text:
                  7.9.2018

                  EL

                  Επίσημη Εφημερίδα της Ευρωπαϊκής Ένωσης

                  L 226/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1218 ΤΗΣ ΕΠΙΤΡΟΠΉΣ
         της 6ης Σεπτεμβρίου 2018
         για την τροποποίηση του κανονισμού (ΕΚ) αριθ. 1210/2003 του Συμβουλίου σχετικά με ορισμένους ειδικούς περιορισμούς στις οικονομικές και χρηματοδοτικές σχέσεις με το Ιράκ
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1210/2003 του Συμβουλίου, της 7ης Ιουλίου 2003, σχετικά με ορισμένους ειδικούς περιορισμούς στις οικονομικές και χρηματοδοτικές σχέσεις με το Ιράκ και για την κατάργηση του κανονισμού (ΕΚ) αριθ. 2465/96 (1), και ιδίως το άρθρο 11 στοιχείο β),
         Εκτιμώντας τα ακόλουθα:

                     (1)

                     Το παράρτημα III του κανονισμού (ΕΚ) αριθ. 1210/2003 περιέχει κατάλογο δημόσιων οργανισμών, επιχειρήσεων, υπηρεσιών, φυσικών και νομικών προσώπων, φορέων και οντοτήτων της προηγούμενης κυβέρνησης του Ιράκ που καλύπτονται από τη δέσμευση κεφαλαίων και οικονομικών πόρων που βρίσκονταν εκτός Ιράκ κατά την ημερομηνία της 22ας Μαΐου 2003 βάσει του εν λόγω κανονισμού.

                     (2)

                     Στις 28 Αυγούστου 2018, η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να αφαιρέσει μία καταχώριση από τον κατάλογο των προσώπων ή οντοτήτων ως προς τα οποία ισχύει η δέσμευση κεφαλαίων και οικονομικών πόρων.

                     (3)

                     Συνεπώς, το παράρτημα III του κανονισμού (ΕΚ) αριθ. 1210/2003 θα πρέπει να τροποποιηθεί αναλόγως,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Το παράρτημα III του κανονισμού (ΕΚ) αριθ. 1210/2003 τροποποιείται σύμφωνα με το παράρτημα του παρόντος κανονισμού.

            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 6 Σεπτεμβρίου 2018.

                  Για την Επιτροπή,

                  εξ ονόματος του Προέδρου,

                  Προϊστάμενος της Υπηρεσίας Μέσων Εξωτερικής Πολιτικής

            (1)  ΕΕ L 169 της 8.7.2003, σ. 6.

            ΠΑΡΑΡΤΗΜΑ
            Στο παράρτημα III του κανονισμού (ΕΚ) αριθ. 1210/2003 του Συμβουλίου, διαγράφεται η ακόλουθη καταχώριση:

                           «201.

                           TAJI INDUSTRIAL COMPLEX. Διεύθυνση: P.O. Box 526, Baghdad/Alwyiyah Kadhmiyah/Taji, Baghdad, Iraq».


title: Εκτελεστικός κανονισμός (ΕΕ) 2018/1302 της Επιτροπής, της 27ης Σεπτεμβρίου 2018, για την τροποποίηση του κανονισμού (ΕΚ) αριθ. 1210/2003 του Συμβουλίου σχετικά με ορισμένους ειδικούς περιορισμούς στις οικονομικές και χρηματοδοτικές σχέσεις με το Ιράκ

text:
                  28.9.2018

                  EL

                  Επίσημη Εφημερίδα της Ευρωπαϊκής Ένωσης

                  L 244/79

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1302 ΤΗΣ ΕΠΙΤΡΟΠΉΣ
         της 27ης Σεπτεμβρίου 2018
         για την τροποποίηση του κανονισμού (ΕΚ) αριθ. 1210/2003 του Συμβουλίου σχετικά με ορισμένους ειδικούς περιορισμούς στις οικονομικές και χρηματοδοτικές σχέσεις με το Ιράκ
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1210/2003 του Συμβουλίου, της 7ης Ιουλίου 2003, σχετικά με ορισμένους ειδικούς περιορισμούς στις οικονομικές και χρηματοδοτικές σχέσεις με το Ιράκ και για την κατάργηση του κανονισμού (ΕΚ) αριθ. 2465/96 (1), και ιδίως το άρθρο 11 στοιχείο β),
         Εκτιμώντας τα ακόλουθα:

                     (1)

                     Το παράρτημα III του κανονισμού (ΕΚ) αριθ. 1210/2003 περιέχει κατάλογο δημόσιων οργανισμών, επιχειρήσεων, υπηρεσιών, φυσικών και νομικών προσώπων, φορέων και οντοτήτων της προηγούμενης κυβέρνησης του Ιράκ που καλύπτονται από τη δέσμευση κεφαλαίων και οικονομικών πόρων που βρίσκονταν εκτός Ιράκ κατά την ημερομηνία της 22ας Μαΐου 2003 βάσει του εν λόγω κανονισμού.

                     (2)

                     Στις 24 Σεπτεμβρίου 2018, η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να αφαιρέσει τρεις καταχωρίσεις από τον κατάλογο των προσώπων ή οντοτήτων που αφορά η δέσμευση κεφαλαίων και οικονομικών πόρων.

                     (3)

                     Συνεπώς, το παράρτημα III του κανονισμού (ΕΚ) αριθ. 1210/2003 θα πρέπει να τροποποιηθεί αναλόγως,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Το παράρτημα III του κανονισμού (ΕΚ) αριθ. 1210/2003 τροποποιείται σύμφωνα με το παράρτημα του παρόντος κανονισμού.

            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 27 Σεπτεμβρίου 2018.

                  Για την Επιτροπή,

                  εξ ονόματος του Προέδρου,

                  Προϊστάμενος της Υπηρεσίας Μέσων Εξωτερικής Πολιτικής

            (1)  ΕΕ L 169 της 8.7.2003, σ. 6.

            ΠΑΡΑΡΤΗΜΑ
            Στο παράρτημα III του κανονισμού (ΕΚ) αριθ. 1210/2003 του Συμβουλίου, διαγράφονται οι ακόλουθες καταχωρίσεις:

                           «61.

                           IRAQI FAIRS ADMINISTRATION. Διεύθυνση: Baghdad International Fair, Al Mansour, P.O. Box 6188, Baghdad, Iraq.»

                           «151.

                           STATE ENTERPRISE FOR SHOPPING CENTRES. Διευθύνσεις: α) P.O. Box 3095, Al Wahda District, Khalid Bin Al Waleed St., Baghdad, Iraq· β) P.O. Box 3095, Andalus Square, Baghdad, Iraq.»

                           «195.

                           STATE TRADING COMPANY FOR CONSTRUCTION MATERIALS. Διευθύνσεις: α) P.O. Box 602-5720, Baghdad, Iraq· β) Al-Karradah Al Sharkiya, P.O. Box 5720, Baghdad, Iraq.».


title: Εκτελεστικός κανονισμός (ΕΕ) 2018/1300 της Επιτροπής, της 27ης Σεπτεμβρίου 2018, για την τροποποίηση και παρέκκλιση από τον κανονισμό (ΕΚ) αριθ. 2535/2001 όσον αφορά τα πιστοποιητικά εισαγωγής για τα γαλακτοκομικά προϊόντα καταγωγής Νορβηγίας

text:
                  28.9.2018

                  EL

                  Επίσημη Εφημερίδα της Ευρωπαϊκής Ένωσης

                  L 244/6

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1300 ΤΗΣ ΕΠΙΤΡΟΠΉΣ
         της 27ης Σεπτεμβρίου 2018
         για την τροποποίηση και παρέκκλιση από τον κανονισμό (ΕΚ) αριθ. 2535/2001 όσον αφορά τα πιστοποιητικά εισαγωγής για τα γαλακτοκομικά προϊόντα καταγωγής Νορβηγίας
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 187,
         Εκτιμώντας τα ακόλουθα:

                     (1)

                     Το παράρτημα IV της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη χορήγηση συμπληρωματικών εμπορικών προτιμήσεων για γεωργικά προϊόντα («η συμφωνία»), η οποία συνήφθη βάσει του άρθρου 19 της συμφωνίας για τον Ευρωπαϊκό Οικονομικό Χώρο και εγκρίθηκε με την απόφαση (ΕΕ) 2018/760 του Συμβουλίου (2), προβλέπει την εισαγωγή νέων ποσοστώσεων για τα γαλακτοκομικά προϊόντα.

                     (2)

                     Η συμφωνία τίθεται σε ισχύ την πρώτη ημέρα του τρίτου μήνα που ακολουθεί την ημερομηνία κατάθεσης της τελευταίας πράξης έγκρισης. Η τελευταία πράξη έγκρισης κοινοποιήθηκε από τη Νορβηγία στις 16 Ιουλίου 2018. Οι νέες ποσότητες ποσοστώσεων θα αρχίσουν, συνεπώς, να εφαρμόζονται από την 1η Οκτωβρίου 2018.

                     (3)

                     Το άρθρο 14 παράγραφος 1 στοιχείο β) του κανονισμού (ΕΚ) αριθ. 2535/2001 της Επιτροπής (3) προβλέπει ότι οι αιτήσεις πιστοποιητικών που υποβλήθηκαν από την 1η έως τις 10 Ιουνίου μπορούν να χρησιμοποιούνται για τις εισαγωγές κατά τη διάρκεια της περιόδου από την 1η Ιουλίου έως τις 31 Δεκεμβρίου του ιδίου έτους. Θα πρέπει, ως εκ τούτου, να εισαχθεί νέα περίοδος για την υποβολή αιτήσεων και την έκδοση πιστοποιητικών εισαγωγής για τις νέες ποσοστώσεις που ανοίχτηκαν με την ως άνω συμφωνία. Επιπλέον, το 2018, η περίοδος ισχύος των εν λόγω πιστοποιητικών θα πρέπει να αρχίζει από την ημερομηνία έκδοσής τους.

                     (4)

                     Στον τίτλο 2 κεφάλαιο I τμήμα 2 του κανονισμού (ΕΚ) αριθ. 2535/2001 προβλέπεται ότι οι υποβάλλοντες αίτηση για την έκδοση πιστοποιητικού εισαγωγής πρέπει να έχουν προηγουμένως εγκριθεί από την αρμόδια αρχή του κράτους μέλους στο οποίο είναι εγκατεστημένοι. Οι σχετικές αιτήσεις πρέπει να υποβάλλονται πριν από την 1η Απριλίου κάθε έτους. Είναι αναγκαίο να προβλεφθεί μια ad hoc διαδικασία η οποία να επιτρέπει στους αιτούντες, οι οποίοι δεν έχουν ακόμη εγκριθεί, να ζητούν έγκριση για τους σκοπούς των νέων ποσοστώσεων εισαγωγής οι οποίες ανοίγουν την 1η Οκτωβρίου 2018. Θα πρέπει, συνεπώς, να προβλεφθούν οι σχετικές παρεκκλίσεις από τα άρθρα 8, 9 και 10 του κανονισμού (ΕΚ) αριθ. 2535/2001.

                     (5)

                     Κατά συνέπεια, ο κανονισμός (ΕΚ) αριθ. 2535/2001 θα πρέπει να τροποποιηθεί αναλόγως και να προβλεφθεί παρέκκλιση από αυτόν.

                     (6)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Τροποποίηση του κανονισμού (ΕΚ) αριθ. 2535/2001
            Ο κανονισμός (ΕΚ) αριθ. 2535/2001 τροποποιείται ως εξής:

                        α)

                        στο άρθρο 5, το στοιχείο η) αντικαθίσταται από το ακόλουθο κείμενο:

                                    «η)

                                    ποσοστώσεις που προβλέπονται στο παράρτημα V της συμφωνίας μεταξύ της Ευρωπαϊκής Ένωσης και του Βασιλείου της Νορβηγίας, η οποία εγκρίθηκε με την απόφαση 2011/818/ΕΕ του Συμβουλίου (*1) και ποσοστώσεις που προβλέπονται στο παράρτημα IV της συμφωνίας μεταξύ της Ευρωπαϊκής Ένωσης και του Βασιλείου της Νορβηγίας, η οποία εγκρίθηκε με την απόφαση (ΕΕ) 2018/760 του Συμβουλίου (*2) («οι συμφωνίες με τη Νορβηγία»)·

                        β)

                        στο άρθρο 19 παράγραφος 1, το στοιχείο ζ) αντικαθίσταται από το ακόλουθο κείμενο:

                                    «ζ)

                                    κανόνες αναφερόμενοι στο σημείο 9 των συμφωνιών με τη Νορβηγία»·

                        γ)

                        στο παράρτημα I, το σημείο I.H αντικαθίσταται από το κείμενο του παραρτήματος του παρόντος κανονισμού.

            Άρθρο 2
            Παρεκκλίσεις από τον κανονισμό (ΕΚ) αριθ. 2535/2001

               1.   Κατά παρέκκλιση από το άρθρο 14 παράγραφος 1 στοιχείο β) του κανονισμού (ΕΚ) αριθ. 2535/2001, όσον αφορά τις ποσοστώσεις με αύξοντες αριθμούς 09.4228 και 09.4229 που προβλέπονται στο σημείο Ι.Η του παραρτήματος I του εν λόγω κανονισμού, μια πρόσθετη περίοδος κατανομής ανοίγει για το 2018, με την επιφύλαξη των παρακάτω:

                           α)

                           οι αιτήσεις για τα πιστοποιητικά εισαγωγής υποβάλλονται από την 1η έως τις 8 Οκτωβρίου 2018·

                           β)

                           τα κράτη μέλη κοινοποιούν στην Επιτροπή, έως τις 15 Οκτωβρίου 2018, τις συνολικές ποσότητες, συμπεριλαμβανομένων των μηδενικών, για όλες τις αιτήσεις, σε χιλιόγραμμα και κατανεμημένες ανά αύξοντα αριθμό·

                           γ)

                           τα πιστοποιητικά εισαγωγής εκδίδονται από τις 23 Οκτωβρίου 2018 έως τις 31 Οκτωβρίου 2018.

               2.   Κατά παρέκκλιση από το άρθρο 16 παράγραφος 3 του κανονισμού (ΕΚ) αριθ. 2535/2001, τα πιστοποιητικά εισαγωγής που εκδίδονται τον Οκτώβριο του 2018 για τις ποσοστώσεις που αναφέρονται στην παράγραφο 1 του παρόντος άρθρου ισχύουν από την ημερομηνία της έκδοσής τους έως τις 31 Δεκεμβρίου 2018.

               3.   Κατά παρέκκλιση από το άρθρο 8 του κανονισμού (ΕΚ) αριθ. 2535/2001, όσον αφορά τις εισαγωγές κατά την περίοδο από την 1η Οκτωβρίου έως τις 31 Δεκεμβρίου 2018 και από την 1η Ιανουαρίου έως τις 30 Ιουνίου 2019, στο πλαίσιο των ποσοστώσεων που αναφέρονται στην παράγραφο 1 του παρόντος άρθρου, οι υποβάλλοντες αίτηση για την έκδοση πιστοποιητικών εισαγωγής, οι οποίοι δεν έχουν ακόμη εγκριθεί σύμφωνα με τα άρθρα 8, 9 και 10 του κανονισμού (ΕΚ) αριθ. 2535/2001, υποβάλλουν, από την 1η έως τις 8 Οκτωβρίου 2018, αίτηση έγκρισης στις αρμόδιες αρχές του κράτους μέλους στο οποίο είναι εγκατεστημένοι και στου οποίου τα μητρώα ΦΠΑ είναι εγγεγραμμένοι, συνοδευόμενη από την απόδειξη ότι κατά τη διάρκεια και του 2017 και του 2018 εισήγαγαν στην Ένωση ή εξήγαγαν από την Ένωση τουλάχιστον 25 τόνους γαλακτοκομικών προϊόντων που υπάγονται στο κεφάλαιο 04 της συνδυασμένης ονοματολογίας.

               4.   Κατά παρέκκλιση από το άρθρο 9 του κανονισμού (ΕΚ) αριθ. 2535/2001, πριν από τις 12 Οκτωβρίου 2018 οι αρμόδιες αρχές των κρατών μελών ενημερώνουν τους αιτούντες για το αποτέλεσμα της διαδικασίας έγκρισης που αναφέρεται στην παράγραφο 3 του παρόντος άρθρου, και, εφόσον τους χορηγηθεί έγκριση, τους γνωστοποιεί τον αριθμό τηςς έγκρισής τους. Η έγκριση ισχύει έως τις 30 Ιουνίου 2019 και θεωρείται ότι ισχύει από την 1η Οκτωβρίου 2018 για τους σκοπούς της παραγράφου 1 του παρόντος άρθρου.

               5.   Κατά παρέκκλιση από το άρθρο 10 παράγραφος 1 του κανονισμού (ΕΚ) αριθ. 2535/2001, πριν από τις 19 Οκτωβρίου 2018 οι αρμόδιες αρχές των κρατών μελών κοινοποιούν στην Επιτροπή τον κατάλογο των εισαγωγέων που έχουν εγκρίνει, σύμφωνα με τις παραγράφους 3 και 4 του παρόντος άρθρου. Η κοινοποίηση αυτή περιέχει τον αριθμό έγκρισης, το όνομα, τη διεύθυνση, τον αριθμό τηλεφώνου και τη διεύθυνση ηλεκτρονικού ταχυδρομείου των εγκεκριμένων εισαγωγέων. Η Επιτροπή διαβιβάζει τους εν λόγω καταλόγους στις αρμόδιες αρχές των λοιπών κρατών μελών.

            Άρθρο 3
            Έναρξη ισχύος και εφαρμογή
            Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Οκτωβρίου 2018.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 27 Σεπτεμβρίου 2018.

                  Για την Επιτροπή

                  Ο Πρόεδρος

               Jean-Claude JUNCKER

            (1)  ΕΕ L 347 της 20.12.2013, σ. 671.

            (2)  Απόφαση (ΕΕ) 2018/760 του Συμβουλίου, της 14ης Μαΐου 2018, για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη χορήγηση συμπληρωματικών εμπορικών προτιμήσεων για γεωργικά προϊόντα (ΕΕ L 129 της 25.5.2018, σ. 1).

            (3)  Κανονισμός (ΕΚ) αριθ. 2535/2001 της Επιτροπής, της 14ης Δεκεμβρίου 2001, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά το καθεστώς εισαγωγής γάλακτος και γαλακτοκομικών προϊόντων και το άνοιγμα δασμολογικών ποσοστώσεων (ΕΕ L 341 της 22.12.2001, σ. 29).

            (*1)  Απόφαση 2011/818/ΕΕ του Συμβουλίου, της 8ης Νοεμβρίου 2011, για τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη χορήγηση συμπληρωματικών εμπορικών προτιμήσεων για γεωργικά προϊόντα, βάσει του άρθρου 19 της συμφωνίας για τον Ευρωπαϊκό Οικονομικό Χώρο (ΕΕ L 327 της 9.12.2011, σ. 1).

            (*2)  Απόφαση (ΕΕ) 2018/760 του Συμβουλίου, της 14ης Μαΐου 2018, για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη χορήγηση συμπληρωματικών εμπορικών προτιμήσεων για γεωργικά προϊόντα (ΕΕ L 129 της 25.5.2018, σ. 1).»·

            ΠΑΡΑΡΤΗΜΑ

               «I.H

                  ΔΑΣΜΟΛΟΓΙΚΕΣ ΠΟΣΟΣΤΩΣΕΙΣ ΣΤΟ ΠΛΑΙΣΙΟ ΤΩΝ ΣΥΜΦΩΝΙΩΝ ΜΕ ΤΗ ΝΟΡΒΗΓΙΑ

                  Ετήσια ποσόστωση από την 1η Ιανουαρίου έως τις 31 Δεκεμβρίου — Ποσότητα σε τόνους

                  Εφαρμοστέος δασμός: απαλλαγή

                              Αύξων αριθμός ποσόστωσης

                           09.4228

                           09.4229

                           09.4179

                              Περιγραφή
                               (*1)

                           Ορός γάλακτος, τροποποιημένος ή μη, έστω και συμπυκνωμένος ή με προσθήκη ζάχαρης ή άλλων γλυκαντικών

                           Ορός γάλακτος, τροποποιημένος ή μη, σε σκόνη, σε κόκκους ή σε άλλες στερεές μορφές, χωρίς προσθήκη ζάχαρης ή άλλων γλυκαντικών και περιεκτικότητας κατά βάρος σε πρωτεΐνες «περιεκτικότητα σε άζωτο × 6,38» <= 15 % και σε λιπαρές ουσίες <= 1,5 %

                           Τυριά και πηγμένο γάλα για τυρί

                              Κωδικός συνδυασμένης ονοματολογίας

                           0404 10

                           0404 10 02

                           0406

                           Ποσότητα για την περίοδο Οκτωβρίου — Δεκεμβρίου 2018

                           313

                           788

                           Άνευ αντικειμένου

                              Ετήσια ποσότητα για το 2019 και τα επόμενα έτη

                           1 250

                           3 150

                           7 200

                           Ποσότητα για την περίοδο Ιανουαρίου — Ιουνίου

                           625

                           1 575

                           3 600

                           Ποσότητα για την περίοδο Ιουλίου — Δεκεμβρίου

                           625

                           1 575

                           3 600

               (*1)  Κατά παρέκκλιση των κανόνων για την ερμηνεία της συνδυασμένης ονοματολογίας, το κείμενο για την περιγραφή των προϊόντων πρέπει να θεωρηθεί ότι έχει μόνον ενδεικτική αξία, δεδομένου ότι το πεδίο εφαρμογής του προτιμησιακού καθεστώτος καθορίζεται, στο πλαίσιο του παρόντος παραρτήματος, βάσει των κωδικών ΣΟ.»